Home » Internet » Se hele Danmark anno 1954 på Krak

Se hele Danmark anno 1954 på Krak

Det var en anden tid i 1954. Før Storebæltsbro og Øresundsforbindelse. Uden Jyske Bank Boxen og med flere marker og færre motorveje. Det kan du nu få syn for på Krak, der har lagt 42.700 luftfotos af hele Danmark anno 1954 online på Krak.dk.



Billederne stammer oprindelig fra Royal Air Force, og de er lagt på Krak med en nem og hurtig brugerflade, hvor du i detaljer kan se, hvad der er sket på 60 år.



”Krak er om noget kendt for at have Danmarks bedste kort, så vi er naturligvis begejstrede for at kunne gøre kortene endnu bedre med denne ekstra feature. Det er både sjovt og spændende at se, hvor meget der egentlig er sket i det danske landskab siden 1954. De fleste vil blot skulle kigge på deres egen adresse for at se nogle markante forskelle,” siger adm. direktør Allan Jakobsen fra Eniro Danmark, der står bag Krak.



Et levn fra den kolde krig

De historiske kort stammer helt præcist fra maj 1954, hvor fly fra det britiske Royal Air Force overfløj og fotograferede hele Danmark via 42.700 luftfotos.



Billederne blev taget med datidens bedste udstyr i kun 1.500 meters højde. Det gav en høj detaljegrad, som næsten er sammenlignelig med de luftfotos, man i dag tager i flere kilometers højde.



De 42.700 fotos blev oprindelig opbevaret på celluloidfilm hos Flyvertaktisk Kommando i Kastrup, men blev siden nedklassificerede og gjort tilgængelige under navnet ”Basic Cover 54”. Det er COWI, som har scannet de gamle filmruller og bearbejdet dem digitalt, hvilket har gjort det muligt at lægge det gamle billedmateriale på Krak.dk.



Sådan gør du

Gå ind på http://map.krak.dk, og søg det sted frem, du gerne vil se

Vælg ”Luftfoto 1954” i drop-down-menuen med kortvalg øverst til højre

Billederne fra 1954 kommer nu frem som et ekstra lag. Du kan scrolle rundt som normalt, og du kan bruge musen til at trække 1954-billederne frem og tilbage over de nyeste fotos fra 2014 – og dermed nemt se forskellene

Om Eniro Danmark A/S

.





TAGS

kort

Krak